**NOLIKUMS**

**XXVII MASU SKRĒJIENAM “VALGA-VALKA”**

**Skrējiena mērķis**

Organizēt kopīgu tautas sporta pasākumu Valgas apriņķa un Valkas novada iedzīvotājiem. Veicināt aktīvu dzīvesveidu Valgas apriņķa un Valkas novada, kā arī tuvējo reģionu iedzīvotājiem.

**Laiks un vieta**

**Bērnu skrējieni:** 1.–6. klašu skolēniem starts piektdien, **2024. gada 13. septembrī no plkst. 15.00** pie Valgas peldētavas glābšanas stacijas (Valgā, Perve 30).

**Pamatskrējiens**: 7. klašu skolēniem un vecākiem starts piektdien, **2024. gada 13. septembrī plkst. 18.00** pie Valgas peldētavas glābšanas stacijas (Valgā, Perve 30).

**Dalībnieki**

Valgas apriņķa un Valkas novada skolu audzēkņi, visi Valgas apriņķa un Valkas novada aktīvā dzīvesveida piekritēji, citu Igaunijas un Latvijas reģionu iedzīvotāji, kuri savlaicīgi reģistrējušies dalībai. XXVII masu skrējiens “Valga-Valka” vienlaikus ir arī Valgas apriņķa 2024. gada skriešanas seriāla 7. posms, vecuma grupas un punktu skaits ir tāds pats kā visos skriešanas posmos.

**Dalībnieku reģistrācija**

Reģistrācija bērnu skrējieniem vietnē <http://timesport.ee> līdz 2024. gada 12. septembrim plkst. 20.00. Skolēni, kas reģistrējušies skolā, starta vietā saņems dalībnieka numuru. Dalība bērnu skrējienos ir bez maksas.

Reģistrācija pamatskrējienam vietnē <http://timesport.ee> līdz 2024. gada 13. septembrim plkst. 10.00. Pamatskrējiena dalībniekiem, kas reģistrējušies iepriekš, maksa par dalību 5 eiro. Samaksa starta vietā, saņemot dalībnieka numuru.

Sacensību dienā, piektdien, 13. septembrī plkst. 14.00–14.50, bērnu skrējieniem var reģistrēties starta vietā pie Valgas peldētavas glābšanas stacijas (Valgā, Perve 30). Dalība bērnu skrējienos ir bez maksas.

Sacensību dienā, piektdien, 13. septembrī plkst.17.00–17.45, pamatskrējienam var reģistrēties starta vietā pie Valgas peldētavas glābšanas stacijas (Valgā, Perve 30). Reģistrējoties starta vietā, maksa par dalību 8 eiro.

NB! Veicot reģistrāciju, tiek fiksēts dalībnieka vārds, uzvārds un dzimšanas gads.

**Bērnu skrējieni**

Starts no Valgas peldētavas glābšanas stacijas (Valgā, Perve 30):

plkst. 15.00 1. klašu meitenes

plkst. 15.05 1. klašu zēni

plkst. 15.10 2.–3. klašu meitenes

plkst. 15.20 2.–3. klašu zēni

plkst. 15.30 4. klašu meitenes

plkst. 15.40 4. klašu zēni

plkst. 15.50 5. klašu meitenes

plkst. 16.00 5. klašu zēni

plkst. 16.10 6. klašu meitenes

plkst. 16.20 6. klašu zēni

NB! Uz bērnu sacensībām jāierodas vismaz 20 minūtes iepriekš, lai varētu reģistrēties un saņemt dalībnieka numuru. Starta laiki var mainīties atkarībā no skrējēju skaita. Bērnu skrējiena distances garums līdz 1.klasei ir 250m, no 2.klases - 1250 m. Skrējienā tiek vērtēti zēni un meitenes katrā vecuma grupā. I–III vietu ieguvēji saņem medaļu un T-kreklu ar masu skrējiena logo, IV–VI vietu ieguvēji saņem T-kreklu ar masu skrējiena logo, pārējie, kas pabeidz skrējienu – veicināšanas balvu.

**Pamatskrējiens**

Starts no Valgas peldētavas glābšanas stacijas (Valgā, Perve 30) plkst. 18.00. Starts vienā starta grupā.

**Distance**

Starta vieta pie Valgas peldētavas glābšanas stacijas (Valgā, Perve 30), skrējiens (nūjošana) notiek pa apli. Distance virzās: pa veloceliņu Pedeles upes labajā krastā Valgas pusē – pāri tiltam, kas atrodas uz Tartu ielas - tālāk uz Valku gar Pedeles krastu līdz pirmajam tiltam Sēlijas ielā - pēc tam Pedeles upes pretējā krastā - līdz tiltam, kas atrodas uz Pikk ielas – līdz finišam pie Valgas peldētavas glābšanas stacijas. Distances garums ir 4,4 km.

**Rīkotāji**

Valgas apriņķa un Valkas novada sporta pasākumu koordinatori un sporta aktīvisti. Sacensību tiesnešus, sekretariātu, skaņas aparatūru startā un finišā nodrošina Valgas apriņķa Sporta savienība. Par distances marķēšanu un drošību (medicīnisko palīdzību, satiksmes drošību, apsardzi) atbild katras puses pārstāvji savā teritorijā.

**Apbalvošana**

Absolūtā vērtējumā 6 ātrākos vīriešus un 6 ātrākās sievietes apbalvos ar kausu un balvu. Starp visiem dalībniekiem, kas veikuši distanci, tiks izlozēti 15 T-krekli ar masu skrējiena logo.

**XXVII masu skrējiena “Valga-Valka” rīkošanas atbalstītāji**

Igaunijas Kultūrkapitāla fonda Valgas apriņķa Ekspertu grupa

Valgas pagasta valde

Valgas apriņķa Attīstības aģentūra

Valkas novada dome

**Katrs dalībnieks atbild par savu veselību!**